## Dirigentvejledning til Divisionsrådsmøde

## Generelt om afstemning

Divisionsrådsmødet er åbent for alle, men ikke alle har stemmeret.

Divisionsrådet er divisionens øverste myndighed.  
Divisionsrådet består af fem personer (stemmeberettigede) fra hver af divisionens enheder.

Divisionsledelsens medlemmer har ikke stemmeret i kraft deres medlemskab af divisionsledelsen. De kan dog godt have stemmeret, hvis de er valgt som stemmeberettigede i deres gruppe.

Afgivning af stemmer kan kun ske ved personligt fremmøde.

For at sikre reel indflydelse og deraf følgende ansvar har hver i mødet deltagende stemmeberettigede kun én stemme, uanset om vedkommende har flere funktioner, der giver stemmeret. (iflg. Det Danske Spejderkorps’ (DDS) vedtægter § 58 Stk. 3).

Valget af enhedernes stemmeberettigede til divisionsrådsmødet skal meddeles til landsorganisationen samt til den relevant division.

Dirigenten må forud for mødet, vurdere om det er hensigtsmæssigt at udpege et antal uafhængige stemmetællere. Stemmetællere godkendes af divisionsrådet.

**Beslutninger (iflg. DDS´ vedtægter § 59)**

* kan kun træffes om de forslag, der fremgår af den udsendte dagsorden (Stk. 1)
* træffes ved almindelig stemmeflerhed, dvs. at der ved optælling af stemmer skal være afgivet flest stemmer for et forslag, for at det kan vedtages (Stk. 2)
* træffes ved skriftlig afstemning, når dirigenten beslutter det eller hvis mindst 1/10 af de på rådsmødet stemmeberettigede ønsker det. (Stk. 3)
* Ved valg, hvor der er mere end én kandidat til den pågældende funktion, skal afstemning altid være skriftlig (Stk. 4).

Brug gerne tavle, udprint, PowerPoint eller lignende til at vise forsamlingen navne og andre forslag, så ingen bør være i tvivl om, hvad der stemmes om.

#### Om dagsordenen

Dagsorden skal jf. § 64, indeholde en række punkter, som skal føres til referat. Men er der ikke indhold, eller er det ikke aktuelt i det indeværende år, kan dirigenten vælge at udelade de enkelte underpunkter. Eks. g) – Vedtagelse af udviklingsplan. Behandles kun, når udviklingsplanen skal fornys jf. §54 Stk. 3.

Forud for rådsmødet tages der stilling til, hvorvidt det er hensigtsmæssigt at bytte om på rækkefølgen af dagsordenspunkterne. Hvis forslaget til udviklingsplan har en økonomisk konsekvens for divisionen, kan det være fornuftigt at vedtage udviklingsplanen inden der stemmes om budgettet, så budgettet om nødvendigt kan tilrettes.

Husk, at dagsordenen omtalt i § 64 er en minimumsdagsorden. Det er tilladt at tilføje ekstra punkter og bytte rundt på punkter, så længe at mødet kan fungere hensigtsmæssigt. Man kan f.eks. ikke vælge dirigent midt i mødet, men kan i princippet godt vælge revisor før man vælger bestyrelse.

Det er ligeledes tilladt at ændre i ordlyden, således at ’bestyrelse’ godt må kaldes for ’divisionsledelse’ i dagsordenen.

Såfremt divisionens hjemstedskommune ikke er besluttet på et tidligere divisionsrådsmøde, skal det sættes på dagsordenen (§ 28 Stk. 2) Dette er en følge af Folkeoplysningslovens foreningskrav.

Dagsorden med vejledning til dirigenten

Denne vejledning bygger på korpsets vedtægter samt almindelig god dansk foreningsskik.

Dirigenten skal sikre, at alle der et ønske om at komme til orde får muligheden for det.

Dirigenten bør løbende sikre sig, at alle har forstået hvad punktet går ud på, og at alle relevante spørgsmål kan stilles af forsamlingen.

|  |  |
| --- | --- |
| Divisionschef(erne) | Divisionschef(erne) byder velkommen |

**§ 64, Stk. 1, a) - Valg af dirigent og referent**

|  |  |
| --- | --- |
| Divisionschef(erne) | Divisionschef(erne) leder valget, hvorefter ordet gives til dirigenten. |
| Dirigenten | Dirigenten (takker for valget) og konstaterer om rådet er lovligt indvarslet: Nævn, hvornår indkaldelsen er modtaget (det skal være mindst tre uger før rådsmødet og mødet skal afholdes inden 1. juni).  Dirigenten hører forsamlingen om denne kan godkende dagsordenen |
| Dirigenten | Dirigenten leder valget af referenten,  Der nævnes hvem der stiller op som referent. Hvis der ikke er flere kandidater, kan dirigenten konstaterer at referenten er valgt |

**§ 64, Stk.1, b) - Beretning fra bestyrelse som minimum omfatter en opfølgning på gældende udviklingsplan og beslutninger truffet på tidligere rådsmøde**

|  |  |
| --- | --- |
| Dirigenten | Giver ordet til en Divisionschef. |
| Divisionschef(erne) | Divisionschef(erne) aflægger divisionsledelsens beretning. |
| Dirigenten | Godkendelse af beretningen.  (normalt markering ved håndsoprækning eller klapsalve) |

**§ 64, Stk. 1, c) - Fremlæggelse** **af årsregnskab for det foregående år til godkendelse**

|  |  |
| --- | --- |
| Dirigenten | Giver ordet til kassereren. |
| Kassereren | Kassereren fremlægger regnskabet. (Efter lovene skal regnskabet være udsendt senest 1 uge før mødet § 62, Stk. 3) |
| Dirigenten | Årsregnskabet godkendes. |

**§ 64, Stk. 1, d) - Behandling af indkomne forslag**

|  |  |
| --- | --- |
| Dirigenten | Er der ikke indkommet forslag, konstateres dette og føres til referat. Herefter kan man fortsætte til pkt. e.  Forklar kort, hvad der ligger af forslag og bed forperson eller forslagsstiller om at fremlægge forslaget.  Forpersonen skal have modtaget forslagene senest 2 uger før mødet, og de skal sendes til rådsmødets stemmeberettigede senest en uge før mødet (§ 63, Stk. 2). Forslag gennemgås og der stemmes om hvert enkelt.  Forslag fremkommet på mødet henvises til punkt j) – Eventuelt. |
| Divisionschef(erne) eller forslagsstiller | Fremlægger og begrunder forslaget |
| Dirigenten | Forslaget sættes til afstemning. Proceduren gentages for hvert forslag. |

**§ 64, Stk. 1, e) - Fremlæggelse af udviklingsplan til vedtagelse**

|  |  |
| --- | --- |
| Dirigenten | De år, hvor en udviklingsplan ikke er til vedtagelse, kan væsentlige ændringer af udviklingsplanen behandles under dette punkt (§ 64, Stk. 8)  Give ordet til Divisionschef(erne) eller en anden fra divisionsledelsen, der skal fremlægge udviklingsplanen. |
| Divisionschef(erne) eller en anden fra divisionsledelsen | Fremlæggelse af divisionens udviklingsplan for de kommende 4 år. |
| Dirigenten | Udviklingsplanen sættes til afstemning. |

**§ 64, Stk. 1, f) - Fremlæggelse** **af budget, herunder kontingent, for det kommende år til vedtagelse**

|  |  |
| --- | --- |
| Dirigenten | Giv ordet til kassereren. |
| Kassereren | Kassereren fremlægger justeret budget for indeværende år samt budget og herunder kontingent for det kommende år.  (I følge vedtægterne skal regnskabet være udsendt senest 1 uge før mødet § 62, Stk. 3) |
| Dirigenten | Godkendelse af regnskab |

**§ 64, Stk. 4 - Fastsættelse af antal pladser i enhedens bestyrelse**

|  |  |
| --- | --- |
| Dirigenten/Divisionschef (erne) | Antallet af divisionsledelsesmedlemmer fastsættes, dog skal den som minimum består af en eller to divisionschefer og en kasserer samt mindst et yderligere medlem (§ 66, Stk. 2 litra b).  Bed evt. divisionschef(erne) kort redegøre for hvilke forventninger, der stilles til kandidaterne (arbejdsopgaver og mødefrekvens).  Oplys at valget glæder for 2 år.  Gør desuden opmærksom krav til habilitet (§ 43), alderskrav og myndighed (§ 45) og så vidt muligt leve op til principperne om diversitet i divisionsledelsen (§ 47-51). |
| Dirigenten | Afstemning om, hvor mange personer der skal sidde i divisionsledelsen i det kommende år. |

**§ 64, Stk. 1, g) - Valg til bestyrelsen**

|  |  |
| --- | --- |
| Dirigenten | Valgene til divisionschef(er) og kasserer er direkte valg, der skal gennemføres særskilt inden valg af øvrige medlemmer (§ 66, Stk. 2, litra b). Divisionschef(er) og kasserer skal være fyldt 15 år. (§ 45)  Divisionschef(er) og kasserer må ikke være i nær familie med hinanden. (§ 43, Stk. 2).  Kandidat(er) til posten som Divisionschef(er) præsenteres. Bed eventuelle kandidater om at rejse sig og give en kort præsentation. |
| Kandidater til posten som Divisionschef(er) | Præsentation og ambitioner fremlægges kort. |
| Dirigenten | Valget gennemføres. Afstemningen skal være skriftlig, hvis der er mere end en kandidat. (§ 59, Stk. 4) |
| Dirigenten | Kandidat(er) til kassererposten præsenteres. Bed eventuelle kandidater om at rejse sig og give en kort præsentation. |
| Kandidater til kassererposten | Kort præsentation. |
| Dirigenten | Valget gennemføres. Afstemningen skal være skriftlig, hvis der er mere end en kandidat. (§ 59, Stk. 4) |
| Kandidater til øvrig divisionsledelse | Præsentation og ambitioner fremlægges kort. |
| Dirigenten | Valget gennemføres. Afstemningen skal være skriftlig, hvis der er flere kandidater end, der er poster. (§ 59, Stk. 4) |

**Evt. valg af søkyndigt medlem § 55, Stk. 2**

|  |  |
| --- | --- |
| Dirigenten | I divisioner der har aktiviteter, som skal gennemføres under ledelse eller tilsyn af personer, der har kompetencer til at søge for, at aktiviteten udføres sikkerhedsmæssigt forsvarligt, herunder sø-aktiviteter, skal der vælges et søkyndigt medlem.  Oplys at valget glæder for 2 år.  Bed kandidaterne rejse sig og evt. præsentere sig. |
| Kandidater | Kort præsentation. |
| Dirigenten | Valget gennemføres. Afstemningen skal være skriftlig, hvis der er flere kandidater end, der er poster. (§ 59, Stk. 4) |

**Evt. valg af suppleanter**

|  |  |
| --- | --- |
| Dirigenten | Der kan vælges suppleanter til indtrædelse i divisionsledelsen, hvis et medlem får varigt forfald. Det er ikke noget krav at vælge suppleanter. Hvis rådsmødet ikke har valgt suppleanter og forpersonen eller kasserer får varigt forfald, skal divisionsledelsen for perioden frem til først kommende rådsmøde konstituere sig selv ved udpegning (§67 Stk. 3-5)  Spørg om der er kandidater. |
| Kandidater | Kort præsentation. |
| Dirigenten | Valget gennemføres. Afstemningen skal være skriftlig, hvis der er flere kandidater end, der er poster. (§59 Stk. 4) |

**§ 64, Stk. 1, h) - Valg af revisor og evt. revisorsuppleant**

|  |  |
| --- | --- |
| Dirigenten | Nævn hvem der opstiller og evt. er villige til genvalg. Valgperioden er for 1 år.  Spørg om der er andre kandidater. Revisor og revisorsuppleant må ikke være i nær familie med medlemmer af divisionsledelsen (§ 43, stk. 3). |
| Kandidater | Kort præsentation. |
| Dirigenten | Valgene gennemføres. Afstemningen skal være skriftlig, hvis der er flere kandidater end, der er poster. (§ 59, stk. 4) |

**§ 64, Stk. 5 - Beretning fra de tilknyttede øvrige enheder**

|  |  |
| --- | --- |
| Dirigenten | Giver ordet til en repræsentant fra enheden |
| Enhedens repræsentant | Der aflægges beretning. |

**§ 64, Stk. 1, i) - Eventuelt**

|  |  |
| --- | --- |
| Dirigenten | Her kan ordet givet til hvem, der måtte ønske det. Der kan ikke stemmes her. Her kan der gives plads til af takke afgående medlemmer og andre der har gjort en særlig indsats. |
| Dirigenten | Slut med at takke rådsmødets deltagere (forhåbentlig) for god ro og orden og nedlæg hvervet ved at overgive ordet til den (ny)valgte divisionschef for en afsluttende bemærkning. |
| Divisionschef(erne) | Takker dirigent og referent for indsatsen. Takker for valget og byder den nye velkommen i divisionsledelsen. |

***Husk efter mødet, at dirigenten også skal underskrive mødereferatet, inden dette sendes ud til rådets medlemmer. Samtidig skal referat, udviklingsplanen og underskrevet regnskab sendes til korpskontoret på*** [***info@dds.dk***](mailto:info@dds.dk) ***senest 14 dage efter afholdelse (§ 70).***